Diari Oficial de la Generalitat Valenciana


Sumari del DOGV 1614, del 04-09-1991 (1991/822503)

ORDRE de 24 de juliol de 1991, del Conseller d'Administració Pública, per la qual s'homologa la Constitució i els Estatuts de la Mancomunitat del Carraixet constituïda pels municipis de Bonrepos i Mirambell i Vinalesa.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/07/24/(2)/dof/vci/html**

### Dades del document

Número de DOGV
:   1614

Data del DOGV
:   04-09-1991

Secció del DOGV
:   DISPOSICIONS GENERALS

Número del document
:   1991/822503


Data del document
:   24-07-1991

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

Ordre de 24 de juliol de 1991, del Conseller d'Administració Pública, per la qual homologa la constitució i els estatuts de la Mancomunitat del Carraixet constituïda pels municipis de Bonrepòs i Mirambell i Vinalesa.  
Els municipis de Bonrepòs i Mirambell i Vinalesa, els dos de la província de València, fent ús de la facultat que els confereix l'article 44, paràgraf 1 de la Llei 7/1985, de 2 d'abril, Reguladora de les Bases de Règim Local, van tramitar l'expedient per aprovar la constitució i els estatuts de la Mancomunitat de Carraixet.  
Remesos a aquesta conselleria l'expedient tramitat i els estatuts aprovats, s'ha observat que compleixen en tots els termes la legislació vigent al respecte i no s'hi ha advertit cap infracció a l'ordenament jurídic ni menyscapte de les competències d'aquesta comunitat autònoma ni interferència en el seu exercici.  
Per aquesta raó, tenint en compte el que disposa el Reial Decret 695/1979 de 13 de febrer, de Transferències de Competències, en relació amb el Decret de la Presidència de la Generalitat 10/198-5,, de 21 de juny,  
ORDENE  
Article únic  
S'homologa la constitució de la Mancomunitat del Carraixet i els seus estatuts, reproduïts en l'annex d'aquesta ordre, per haver-se acreditat la legalitat de les actuacions i haver sorgit, per tant, una entitat local amb personalitat jurídica pròpia.  
València, 24 de juliol de 1991.  
El Conseller d?Administració Pública,   
EMERIT BONO I MARTINEZ  
ANNEX I   
Estatuts de la Mancomunitat del Carraixet  
Article 1  
1. Els municipis de Bonrepòs i Mirambell i Vinalesa, a l?empara de l?ordenament jurídic vigent acorden constituir-se en mancomunitat voluntària d?entitats locals per a l?organització i prestació de manera mancomunada de les obres, els serveis i les activitats de la seua competència que s'incloguen en aquests estatuts.  
2. Podran incorporar-se com a membres de ple dret a aquesta mancomunitat altres municipis que ho sol·liciten, els quals hauran d'acatar aquests estatuts pel procediment que més avant es determine.  
3. Per segregar-se algun municipi de la mancomunitat, després de constituïda, s?aplicarà el que es determine en aquests estatuts.  
Article 2  
La mancomunitat tindrà plena personalitat i capacitat jurídica per al compliment dels seus fins, per la qual cosa podrà adquirir, posseir, reivindicar, permutar, gravar i alienar tota classe de béns; obligar i fer contractes; establir i explotar els serveis públics que aquests estatuts determinen que són de la seua competència, exercitar les accions i interposar els recursos previstos en les lleis.  
Article 3  
La mancomunitat es constitueix per temps indefinit, atès el caràcter permanent dels serveis per als quals es constitueix.  
Article 4  
La mancomunitat que es constitueix es denominarà Mancomunitat del Carraixet, i la seua capitalitat s'estableix de forma rotativa, cada ' dos anys, entre els dos municipis que la integren, començant pel municipi de Bonrepòs i Mirambell. La seu serà la cosa consistorial del municipi de la capitalitat i en aquesta radicaran els òrgans de govern i la seua administració, sense perjudici que, a iniciativa del president, els òrgans col·legiats puguen reunir-se, indicant-ho en la convocatòria i en l?ordre del dia, en qualsevol de les seus dels ajuntaments mancomunats.  
Article 5  
Són fins de la mancomunitat la creació i el sosteniment dels serveis que tot seguit s'enumeren, sense definir-ne la prelació:  
1) Serveis socials generals que comprenen:  
- Personal de l?equip base  
- Ajuda a domicili  
- Ajudes individuals  
- Altres programes municipals de serveis socials  
2) Serveis tècnics ( arquitecte)  
3) Qualsevol altre que s'establesca.  
Article 6  
Per a assumir nous serveis caldrà la conformitat de totes les classes d'entitats mancomunades interessades, per acord del ple d'aquestes per majoria absoluta, i serà la mancomunitat la que estudiarà les peticions i resoldrà sobre la seua viabilitat i si s'assumeix el nou servei correspondrà a la mancomunitat la gestió integral d'aquest i l'ordenació i la imposició de la taxa corresponent.  
Article 7  
La mancomunitat, com a entitat local reconeguda per la Llei, exercirà totes les potestats que li conferesca la legislació vigent que efecte les entitats d'aquestes característiques per al compliment dels seus fins.  
Organs de la Mancomunitat  
Article 8  
1. Els òrgans de govern de la mancomunitat seran representatius dels ajuntaments mancomunats d'acord amb el que es determina en els següents articles:  
2. Els òrgans de govern són:  
a) Junta de govern   
b) El president   
c) El vice-president  
La Junta de Govern  
Article 9  
La Junta de Govern és l?òrgan suprem del govern i l'administració de la mancomunitat a la qual representa i personifica amb el caràcter de corporació de dret públic.  
Article 10  
1. la Junta de Govern de la mancomunitat estarà formada per dos membres de cadascun dels ajuntaments mancomunats, amb la denominació de vocals de la mancomunitat i seran:  
a) L?alcalde o qualsevol altre regidor en qui delegue per a tota .la legislatura o fins que siga revocat pel mateix alcalde.  
b) El regidor delegat de Serveis Socials.  
Article 11  
Els dos representants de cada municipi mancomunat tindran veu i vot en les reunions de la Junta de Govern de la mancomunitat sense que, en cap moment puga ponderar-se el vot dels vocals, atès que els dos municipis que componen la mancomunitat tenen quasi el mateix nombre d'habitants.  
Article 12  
Correspon a la Junta de Govern de la mancomunitat:  
a) Aprovar el pressupost.  
b) Aprovar la plantilla.  
c) Exercir accions en defensa dels drets de la mancomunitat; oposar-se en assumptes litigiosos en què aquesta siga demandada i entaular tota classe de recursos en assumptes de qualsevol classe, grau o jurisdicció.  
d) Proposar la modificació o reforma dels estatuts.  
e) Aprovar, revisar, adquirir i alienar el patrimoni de la mancomunitat.  
f) Aprovació d'ordenances, censura de comptes, reconeixement de crèdits, operacions de crèdits, concessió de quitaments i esperes i de qualsevol classe de compromisos econòmics.  
g) Aprovar els plans i projectes necessaris per a l?establiment, el desenrotllament i la gestió de les obres, els serveis o les activitats previstes com a fins de la mancomunitat.  
h) Proposta d?admissió i separació dels membres de la mancomunitat.  
i) Establiment de mèrits per als concursos de funcionaris d'habilitació nacional.  
j) Aprovació de les bases que regiran les proves d'accés a la funció pública de la mancomunitat.  
k) Determinar la forma de gestionar els serveis.  
l) Creació, estructures i règim de funcionament de les comissions gestores de serveis.  
m) La incorporació dels fins previstos en l?article 5 no prestats inicialment.  
n) Totes aquelles que la legislació atribueix al Ple dels ajuntaments per al compliment dels seus fins.  
El president  
Article 13  
1. El president de la mancomunitat serà elegit per la Junta de Govern de la mancomunitat entre els vocals membres d'aquesta, per majoria absoluta.  
2. Podran ser elegits per a la presidència tots i cadascun dels vocals que componen la Junta de Govern.  
3. Si cap vocal no obté majoria absoluta en la primera votació, se celebrarà seguidament una segona, i serà elegit qui obtinga major nombre de vots. En cas d'empat s'establirà un torn rotatiu bianual, començant pel vocal de major edat entre els empatats.  
4. Per a la destitució del president se seguirà el mateix procediment que l'establert en la legislació vigent per a la destitució de l'alcalde.  
Article 14  
El president designarà un vice-president que el substituirà en cas d'absència, vacant o malaltia.  
Article 15  
1. Correspon al president de la mancomunitat les següents competències:  
a) Dirigir el govern i l'administració de la mancomunitat.  
b) Convocar, presidir i cloure les sessions de la Junta de Govern i de qualsevol altre òrgan municipal.  
c) Dirigir inspeccionar i impulsar els serveis, les obres i les activitats de la mancomunitat.  
d) Ordenar pagaments, retre comptes i administrar els fons i béns de la mancomunitat.  
e) Retre anualment els comptes d'administració del patrimoni.  
f) Disposar despeses dins els límits de la seua competència.  
g) Exercir la direcció del personal de la mancomunitat.  
h) Formular, assistit pels tècnics corresponents, el projecte de pressupost de la mancomunitat.  
i) Contractar obres, serveis i subministraments, sempre que la quantia no ultrapasse el 5% dels recursos ordinaris del pressupost, ni el 50% del límit general aplicable a la contractació directa, d'acord amb el procediment legalment establert.  
j) Ostentar la representació de la mancomunitat en tota classe d'actes i negocis jurídics.  
k) Atorgar poders als procuradors per comparèixer en juí i fora d'aquest.  
l) Visar amb la signatura els certificats que s'expedesquen dels actes i documents de la mancomunitat.  
m) Exercir les accions que calguen per al bon funcionament dels serveis de la mancomunitat.  
n) Totes aquelles que la normativa de règim local atribuesca a l'alcalde per al compliment de les seues atribucions.  
nn) Dirimir amb el seu vot en cas d?empat, en la Junta de Govern.  
2. El president pot delegar l?exercici de les seues atribucions, llevat la de convocar i presidir les sessions de la Junta de Govern i les enumerades en els apartats a), g) i k).  
Article 16  
Per a la implantació d'un servei mancomunat es formarà una Comissió Informativa que estarà assistida pels tècnics especialitzats en la matèria de què es tracte i serà l?encarregada de redactar el reglament del servei i informar la Junta de Govern de la mancomunitat per a l'aprovació i posada en funcionament.  
2. Quan la complexitat del servei ho requeresca, la Junta de Govern de la mancomunitat podrà nomenar un tècnic qualificat com a director del servei que assistirà a les reunions de la Comissió Gestora i li facilitarà totes les dades i informacions, assessorant-la en tot allò referent al servei.  
Funcionament  
Article 17  
1. La Junta de Govern de la mancomunitat funcionar en règim de sessions ordinàries de periodicitat preestablerta, i extraordinàries.  
2. La Junta de Govern celebrarà sessió ordinària com a mínim una vegada al trimestre, i extraordinària quan ho decidesca el president o ho sol·licite la quarta part, almenys, del nombre legal de vots de la mancomunitat. En aquest darrer cas, la seua celebració no podrà demorar-se per més de dos mesos des que va ser sol·licitada.  
Article 18  
1. Les sessions de la Junta de Govern han de convocar-se, almenys, amb cinc dies hàbils d'antelació. En la citació es farà constar l'ordre del dia.  
2. La Junta de Govern es constitueix vàlidament amb l'assistència d'un terç dels vots i aquest quòrum ha de mantenir-se al llarg de tota la sessió.  
3. En qualsevol cas, cal l'assistència del president i del secretari de la mancomunitat, o de qui legalment els substituesca.  
Article 19  
1. Els acords de la Junta de Govern s'adopten, generalment, per majoria simple dels membres presents. Hi ha majoria simple quan els vots afirmatius són més que els negatius.  
2. Cal el vot favorable de la majoria absoluta del nombre legal de membres de la Junta de Govern per a l'adopció dels acords, en les següents matèries:  
a) Proposta de modificació o ampliació dels estatuts.  
b) Aprovació del pressupost de la mancomunitat.  
c) Aprovació d?ordenances i de tarifes de caràcter general que afecten els usuaris dels serveis.  
d) Aprovació de comptes.  
e) Aprovació de la plantilla de la mancomunitat.  
f) Concertar crèdits.  
g) Determinar la forma de gestió dels serveis.  
h) Assumir els nous serveis previstos en l'article 5.  
i) Aprovar quotes extraordinàries  
j) Modificar i dissoldre la mancomunitat.  
Article 20  
La Junta de Govern nomenarà un tresorer entre els vocals que la formen els quals, junt amb l?interventor i el president, seran els responsables dels fons de la mancomunitat i del control de paga ments i ingressos.  
Article 21  
1. Hi haurà una Secretaria- Intervenció, exercida per un funcionari amb habilitació de caràcter nacional, amb les següents funcions  
a) Coordinació i organització de tots els serveis burocràtics, administratius i tècnics.  
b) La fe pública administrativa dels actes dels òrgans de la mancomunitat i l?expedició de certificats basant-se en antecedents documentals.  
c) La Secretaria de tots els òrgans col·legiats i de la presidència Assistirà a les sessions i reunions amb veu i sense vot i redactarà les actes i resolucions, i atendrà especialment a la conservació dels textos autèntics.  
d) L?assessorament jurídic i econòmic i administratiu de la mancomunitat i de cadascun dels seus òrgans.  
e) La tasca d'interventor.  
f) I en general, la resta de funcions en aquests estatuts i les que als ajuntaments corresponen al secretari.  
2. Fins que es crea una plaça en plantilla, les funcions de Secretaria- Intervenció les exercirà un funcionari amb habilitació de caràcter nacional, nomenat per la Junta de Govern de la mancomunitat entre els secretaris dels ajuntaments mancomunats.  
3. En cas de vacant, després de creades les places, el procediment d'incorporació serà similar al previst per a la resta de les entitats locals.  
Article 22,  
1. La resta del personal de la mancomunitat serà seleccionat mitjançant sistemes d?oposició, concurs i concurs oposició, i s'hauran de respectar en tot cas els principis constitucionals de publicitat, mèrit i capacitat.  
2. Fins que es proveesquen les places convocades, aquestes podran cobrir-se interinament o amb personal laboral de caràcter temporal, segons les seues funcions, per les persones que, respectant el principis assenyalats en el paràgraf anterior, siguen oportunament seleccionades.  
3. Les places- vacants hauran de traure?s a oferta d'ocupació el primer trimestre de cada any.  
4. El nomenament i règim del personal eventual, si escau, ser idèntic al que preveu la legislació vigent per a les corporacions locals  
5. Sense perjudici del que es disposa en els apartats anteriors la mancomunitat assumirà el personal que actualment presta serveis mancomunats.  
Article 23  
Les ajudes individuals, el Servei d?Ajuda a Domicili, els programes de cooperació social, els d'intervenció per a la prevenció i inserció social i qualsevol altre programa o ajuda, es concediran o efectuaran a proposta del corresponents òrgans dels ajuntaments mancomunats, amb el límit percentual de l'aportació econòmica a la mancomunitat referida a la consignació provista per a cada programa o ajuda.  
Aquest límit podrà ultrapassar-se per algun dels ajuntaments en el cas que es preveja un sobrant de consignació, previ acord dels òrgans corresponents de la resta d?ajuntaments.  
Finançament  
Article 24  
1. La hisenda de la mancomunitat està constituïda pels següents recursos:  
a) Ingrés de dret privat.  
b) Subvencions i altres ingressos de dret públic.  
c) Taxes per la prestació de serveis o la realització d?activitats de la seua competència.  
d) Els procedents d'operacions de crèdits.  
e) Us aportacions de municipis mancomunats.  
f) Participacions en els impostos de l?Estat i de les comunitats autònomes que s'establesquen en favor seu.  
g) Qualsevol altre recurs que s?establesca en favor de les mancomunitats per disposicions legals que es dicten.  
Article 25  
Les aportacions de les entitats mancomunades seran per a cada exercici econòmic de la forma següent:  
El 50% per a cada municipi que la integra, atès que posseeixen quasi igual nombre d'habitants cadascun, en els supòsits dels serveis enumerats en l'article 5, apartat 1 i 2. En el cas de l'apartat 3 d'aquest article, les aportacions es quantificaran segons els criteris que s'acorden en el moment de l'assoliment del servei.  
Article 26  
1. Les aportacions dels municipis de la mancomunitat tenen la consideració de despeses forçoses per a les entitats mancomunades.  
2. Els pagaments de les aportacions econòmiques dels municipis es realitzaran en la forma i els terminis que determinen la Junta de Govern. En el cas que algun municipi es retarde en el pagament de la quota en més d'un trimestre, el president requerirà el pagament en el termini de vint dies. Transcorregut l'esmentat termini sense haver fet el dèbit, el president podrà sol·licitar dels òrgans de l?Administració central, autonòmica o provincial, la retenció de les quotes pendents a càrrec de les quantitats que per qualsevol concepte es liquidaren a favor de l'ajuntament deutor a fi que es lliuren a la mancomunitat, amb el vist i plau del president que acredite que el municipi corresponent és deutor per l'esmentat concepte i import total del deute.  
3. Aquesta retenció l'autoritzen expressament els ajuntaments mancomunats en el moment de l'aprovació d'aquests estatuts, sempre que s'adjunte el certificat de descobert reglamentari en cada cas.  
4. El manteniment reiterat en situació de deutor a la mancomunitat per una entitat local serà causa suficient per a procedir a la separació definitiva i es podran reclamar les quantitats que es deguen i les despeses derivades d?acord amb els apartats 2 i 3 d?aquest article.  
5. Per a la separació definitiva caldrà l'acord de la Junta de Govern de la mancomunitat per majoria absoluta i la ratificació almenys per igual nombre d?entitats mancomunades, llevat la que siga objecte de separació. -  
Article 27  
1. La mancomunitat aprovarà anualment un pressupost d'acord amb el que es disposa en la legislació de règim local vigent.  
2. El pressupost és l?expressió en xifres, conjunta i sistemàtica de les obligacions que, com a màxim, es puguen reconèixer, i dels drets amb venciment o que es prevegen realitzar durant el corresponent exercici econòmic.  
3. S'hauran d'incloure en el pressupost les inversions que es vulguen realitzar, i també les fonts de finançament.  
Article 28  
1. El patrimoni de la mancomunitat estarà integrat per tota classe de béns, drets i accions que legítimament adquiresca, bé en el moment de la constitució o posteriorment. Amb aquest fi haurà de formar-se un inventari d'acord amb el que es disposa en les disposicions vigents en la matèria.  
2. La participació de cada entitat mancomunada en aquest patrimoni es fixarà, tant inicialment com en endavant, en funció del nombre de vots de cada municipi per al patrimoni adquirit per a serveis generals i s'haurà d'individualitzar concretament, segons la participació de cada municipi en el patrimoni adquirit per als serveis individualitzats, a causa de les característiques de les aportacions de cada municipi mancomunat.  
Article 29  
Si es produeix dèficit en liquidar el pressupost anual de la mancomunitat, els municipis aportaran a aquesta i a fons perdut, en la, proporció que a cadascú corresponga, en el termini de tres mesos des que se'ls notifique, les quantitats necessàries per a eixugar l?esmentat dèficit.  
Modificació d?estatuts  
Article 30  
1. La Junta de Govern aprovarà la proposta de modificació dels estatuts, per acord adoptat per majoria absoluta dels membres.  
2. Seguidament s'obrirà un termini d?informació pública d'un mes i es demanarà informe a la Diputació Provincial.  
3. Fets amb dos tràmits, els corresponents plens dels ajuntaments mancomunats els aprovaran.  
4. Adoptats els acords plenaris, es comunicarà a la mancomunitat perquè tinga els efectes corresponents. '  
Separació i integració de membres  
Article 31  
1. Per a la incorporació a la mancomunitat d'un nou municipi caldrà:  
a) El vot favorable de la majoria absoluta dels membres de la corporació interessada.  
b) El vot favorable de la majoria absoluta dels vocals de la Junta de Govern de la mancomunitat.  
Article 32  
1. L?aportació inicial dels municipis que s'incorporen a la mancomunitat, després de la seua constitució, es determinarà:  
a) Per l?índex del patrimoni adscrit als serveis generals de la mancomunitat per vot en la Junta de Govern dels municipis ja integrats, multiplicat pel nombre de vots que en dret corresponguen a l'entitat que sol·licita la inclusió.  
b) Haurà d'aportar també la part proporcional que li corresponga del patrimoni concret assignat al servei individualitzat en què s'integre el municipi, tenint en compte els factors de ponderació de l'adquisició que s'han d'aplicar al municipi que sol·licite la inclusió.  
2. La quota que resulte de la valoració podrà ser exigida en el moment de la incorporació de l?entitat local de la mancomunitat o quedar ajornada per al seu pagament fins a cinc anys comptadors des de la incorporació a la mancomunitat, per cinquenes parts i meritant l?interés legal corresponent.  
3. També hauran d?aportar-se totes les despeses que es produesquen per la. inclusió en la mancomunitat.  
Article 33  
Per a la separació voluntària de la mancomunitat de qualssevol dels municipis que la integren, caldrà:  
a) Que ho sol·licite la corporació interessada mitjançant acord adoptat per majoria absoluta en Ple d?aquesta.  
b) Que es trobe al corrent en el pagament de les seues aportacions.  
c) Haurà de pagar totes les despeses que es produesquen a causa de la seua separació, i la part del passiu contret per la mancomunitat al seu càrrec.  
Article 34  
1. El municipi que vulga segregar-se de la mancomunitat, acomplert el que preceptua l'article anterior, ho comunicarà a la Junta de Govern i aquesta haurà d'acceptar-la en el termini màxim de 3 mesos, transcorregut el qual sense decisió expressa, s'entendrà acceptada tàcitament.  
2. A l'acabament de l?exercici pressupostari en què es produesca la segregació del municipi, es valorarà l?actiu i el passiu de la mancomunitat, si aquest darrer és superior a l?actiu, el membre que se separe haurà de pagar la part de passiu que li corresponga en els tres exercicis següents, més l?interés legal del deute pendent.  
3. Si en l?esmentada valoració és l'actiu superior al passiu, la mancomunitat pagarà la part que corresponga al municipi que se separe en el termini de deu anys. Les quantitats pendents de pagament meritaran l?interés legal corresponent a favor del municipi creditor des del segon any.  
4. En el cas que l?aportació inicial estiga constituïda pels elements del servei propi de l'ajuntament, la mancomunitat podrà, a la vista de les circumstàncies que concórreguen, fer efectiva totalment o parcial la liquidació amb els mateixos elements aportats.  
5. Tampoc no podran, les corporacions separades, al·legar dret de propietat dels béns i serveis de la mancomunitat, encara que radique en el terme municipal.  
Dissolució  
Article 35  
- La mancomunitat és dissoldrà quan ho acorda la seua Junta de Govern i els plens dels ajuntaments mancomunats, amb el vot favorable de la majoria absoluta legal dels seus membres, quan els fins de la mancomunitat hagen desaparegut o la prestació dels serveis mancomunats hagen estat absorbits per ens superiors.  
Article 36  
1. Quan els ajuntaments mancomunats decidesquen dissoldre la mancomunitat, adoptaran el corresponent acord previ en què manifesten aquest propòsit i caldrà per a la validesa la majoria absoluta de vots dels membres que legalment els integren.  
2. A la vista dels acords municipis, la Junta de Govern de la mancomunitat, en el termini dels 30 dies següents a la recepció de la comunicació, nomenarà una Comissió Liquidadora, composta pel president i, almenys, dos vocals. En aquesta s'integrarà per a complir les seues funcions assessores el secretari- interventor. Podrà igualment convocar a les reunions a determinats experts, a l?efecte de sentir l?opinió o preparar informes o dictàmens en temes concrets de la seua especialitat.  
3. La comissió, en un termini no superior a tres mesos, farà un inventari dels béns, serveis i drets de la mancomunitat, xifrarà els seus recursos, càrregues i dèbits i allistarà el seu personal, i després proposarà a la Junta de Govern de l?entitat la corresponent distribució o integració d?aquests als ajuntaments mancomunats, tenint en compte les mateixes dades que s'hagen utilitzat per a la formació del patrimoni.  
4. També haurà d'indicar el projecte d?actuacions liquidadores de l'actiu o passiu que resulte i arreplegarà per separat els béns, els drets i les obligacions de cada servei individualitzat i dels serveis generals a fi de distribuir-los justament d'acord amb les aportacions de cada membre.  
5. La proposta per a ser aprovada vàlidament requerirà el vot favorable de la majoria absoluta dels membres de la Junta de Govern de l?entitat. Després d'aprovada, la proposta serà vinculant per als ajuntaments mancomunats i es liquidarà en el termini de sis mesos.  
Article 37  
1. El personal de la mancomunitat s'integrarà en els municipis de la mancomunitat que es dissolga i es respectaran tots els drets de qualsevol ordre o naturalesa que aquest tinga en la mancomunitat.  
DISPOSICIO ADDICIONAL  
Unica  
Els registres generals d?entrada i eixida de documents de les diverses entitats locals mancomunades es consideraran registres delegats del de la mancomunitat a l?efecte d?ntrada, eixida i presentació de documents.  
DISPOSICIONS TRANSITORIES  
Primera  
Dins del mes següent a l'aprovació definitiva dels estatuts, les corporacions mancomunades hauran de designar el representant que els corresponga i hauran de comunicar el nom i l?adreça d?aquests a la Secretaria de l'Assemblea Constituent.  
Segona  
L?Assemblea Constituent, en el mateix termini convocarà tots els representants de les entitats mancomunades a fi de constituir la Junta de Govern i nomenar el president de la mancomunitat, actuant com a secretari qui siga de l'ajuntament on se celebre la sessió.  
DISPOSICIO FINAL  
Unica  
En allò que no preveu aquests estatuts, s'aplicarà el que s'estableix en la legislació per a les entitats locals.


Còpia Permalink ELI